burgasdotpro/wikipedia huggingface dataset:
Kropyvnyckyj

Kropyvnyckyj (; ) je mesto v strednej časti Ukrajiny na rieke Inhul. Je administratívnym centrom Kirovohradskej oblasti. V roku 2022 malo približne 219 000 obyvateľov.
Je dopravnou križovatkou, križujú sa tu železničné (Odesa-Kropyvnyckyj-Charkov) a cestné spojenia. V Kropyvnyckom bolo založené prvé divadlo na Ukrajine.
Názov.
Počas svojej histórie sa názov mesta Kropyvnyckyj niekoľkokrát zmenil. V rokoch 1752 až 1924 bolo mesto známe ako Jelisavethrad (Єлисаветград) alebo Jelisavet po cárovnej Alžbete I. V roku 1924 sa ako súčasť Sovietskeho zväzu stalo známe ako Zinovjevsk (Зіновєвськ) na počesť revolucionára Grigorija Zinovjeva, ktorý sa tam narodil. Po atentáte na Sergeja Kirova v roku 1934 bolo mesto na jeho počesť premenované na Kirovo (Кірово), neskôr v roku 1939 Kirovohrad/Kirovograd (Кировоград). V roku 2016 bolo v rámci odstraňovania sovietskych názvov premenované na Kropyvnyckyj, na počesť spisovateľa a dramatika Marka Kropyvnyckého, ktorý sa narodil blízko mesta.
Dejiny.
Mesto vzniklo okolo vojenského opevnenia, ktoré dala postaviť Alžbeta I. v roku 1754. To mu dodalo na dôležitosti a v 19. storočí bolo významným obchodným miestom. V rokoch 1868 - 1869 bola vystavaná železničná trať Odesa - Charkov a mesto sa stalo dôležitou železničnou križovatkou. Následne došlo k rýchlemu rozvoju priemyslu v meste.
V meste bola v 19. storočí významná židovská populácia. Došlo tu k viacerým pogromom. Najväčšie boli zdokumentované počas ruskej občianskej vojny od 15. do 17. mája 1919.
Počas druhej svetovej vojny bolo mesto od 4. augusta 1941 do 8. januára 1944 okupované nacistickými jednotkami. Bolo oslobodené počas dnepersko-karpatskej operácie.
V meste sa po vojne rozvíjal strojárenský priemysel (výroba poľnohospodárskych strojov, hlavne sejačiek), písacích strojov a pod.
Počas ukrajinských prezidentských volieb v roku 2004 sa mesto stalo známe vďaka rozsiahlym volebným podvodom spáchaným miestnymi orgánmi.
César Sampaio

César Sampaio, celým menom Carlos Campos César Sampaio, (* 31. marec, 1968, São Paulo) je bývalý brazílsky futbalista, ktorý ukončil svoju kariéru v roku 2004.
César Sampaio je jedným z mála hráčov ktorí hrali za 4 veľké kluby zo São Paula (Santos, Palmeiras, Corinthians a São Paulo) a je jedným z najväčším idolov klubu Palmeiras. 
Vyhral Bola de Ouro (brazílsku zlatú loptu) dvakrát, in 1990 a 1993 a bol súčasťou tímu Brazílie počas Copa América v roku 1993, ale nehral na Majstrovstvách sveta v 1990 ani v 1994. 
Neskôr bol tiež súčasťou reprezentačného mužstva, ktoré vyhralo Copa América a Pohár konfederácií FIFA v roku 1997 a hral za na Majstrovstvách sveta 1998. Na tomto turnaji odohral šesť zápasov, hral aj vo finále proti Francúzsku, ktoré Brazília prehrala. Bol strelcom prvého gólu majstrovstiev, bolo to v otváracom zápase proti .
Zajac polárny

Zajac polárny ("Lepus arcticus") je cicavec z čeľade zajacovité ("Leporidae").
Poddruhy.
Sú známe štyri poddruhy:
Rozšírenie.
Žije v tundre Grónska, severnej časti Kanady a Aljašky.
Opis.
Je približne 55 až dlhý a váži medzi 4 a . Relatívne k jeho veľkosti má menšie uši.
Počas zimného obdobia jeho srsť zbelie, aby zajacovi poskytla maskovanie v snehu. 
Strava.
Zajac polárny väčšinou požiera zdrevnatené rastliny, ale nepohrdne ani pupeňmi, lesnými plodmi, listami a trávou. Má výborný čuch a za zasneženými rastlinami, ktorými sa živí, dokáže aj hrabať do snehu.
Gustav de Vries

Gustav de Vries (* 22. január 1866, Amsterdam – † 16. december 1934, Haarlem) bol holandský matematik. 
Je známy najmä vďaka tzv. Kortewegovej–de Vriesovej rovnici, matematickému modelu vĺn na plytkej vode, ktorý objavil spoločne s Diederikom Kortewegom. Spolu zverejnil tri matematické články, všetky v 90. rokoch 19. storočia.
Život.
Gustav de Vries študoval na univerzite v Amsterdame. V rokoch 19821893 vyučoval na vojenskej akadémii v Brede a v rokoch 18931894 v Alkmaare. V roku 1894 promoval u Diederika Kortewega s prácou "Bijdrage tot de kennis der lange golven", ktorá obsahuje aj Kortewegovu-de Vries rovnicu. 
Od roku 1931 až do penzie pracoval na "HBS en Handelsschool" v Haarleme.
Ondrej Debnár

Ondrej Debnár (* 18. jún 1972, Očová) je bývalý slovenský futbalový reprezentant. Hráva na poste obrancu. 
Futbalovo vyrastal v rodnej Očovej, počas dorastu hrával aj za Detvu. Najväčšiu časť svojej klubovej kariéry odohral v drese Artmedia Petržalka, v ktorej drese dosiahol aj svoje najväčšie hráčske úspechy: titul v lige, pohár a predovšetkým účinkovanie v Lige majstrov. 
Pôsobil aj v zahraničí; v júli 2003 sa stal novou posilou tureckého klubu Elazigsporu a neskôr hrával v Maďarsku za Matáv Šopron. Po návrate hrával opäť za Artmediu a neskôr za Duklu Banská Bystrica. Dve sezóny bol kapitánom tímu „vojakov“ a po sezóne 2008-09 tu ukončil svoje pôsobenie. Od augusta 2009 pokračoval vo svojej kariéry v drese druholigového klubu MFK Zvolen, kde sa stal zároveň aj asistentom trénera.
Drží rekord v počte červených kariet v Corgoň lige, ktorých získal osem.
Diederik Korteweg

Diederik Johannes Korteweg (* 31. marec 1848, ’s-Hertogenbosch, Holandsko - † 10. máj 1941, Amsterdam, Holandsko) bol holandský matematik a profesor matematiky na univerzite v Amsterdame. Spolu s Gustavom de Vriesom objavil tzv. Kortewegovu-de Vriesovu rovnicu popisujúcu vlny na plytkej vode.
Giewont

Giewont je horský masív v poľských Západných Tatrách dlhý . Jeho hlavný vrchol Wielki Giewont má nadmorskú výšku a je najvyšším vrchom v poľskej časti pohoria. Okrem Wielkeho Giewontu sú súčasťou masívu aj menej výrazné vrcholy Mały Giewont () a Długi Giewont ().
Giewont je pre svoju typickú siluetu považovaný za jeden zo symbolov Poľska, vďaka čomu niekedy býva prirovnávaný k slovenskému Kriváňu. Vrch je obľúbeným turistickým cieľom.
LED žiarovka

LED žiarovka je polovodičová žiarovka, ktorá používa LED diódy ako zdroj svetla. Pretože svetelný výkon jednotlivých LED diód je malý v porovnaní s klasickou žiarovkou, používajú sa viaceré diódy súčasne. LED žiarovky sa môžu používať namiesto klasických žiaroviek. Väčšina LED žiaroviek musí obsahovať aj externé obvody, aby boli schopné pracovať so štandardným striedavým prúdom. V porovnaní s klasickou žiarovkou a kompaktnou žiarivkou ponúkajú vyššiu životnosť a efektívnosť pri porovnateľných vstupných nákladoch.
Použitie v domácnosti.
Jediná LED dióda je slaboprúdové polovodičové zariadenie, ktoré nemôže byť priamo použité so striedavým prúdom bez určitých obvodov, ktoré upravujú tok prúdu v žiarovke. Je možné použiť rezistor zapojený do série na obmedzenie prúdu, čo je však neefektívne, pretože väčšina napätia sa stratí v rezistore. Jednoduché zapojenie diód do série dokáže minimalizovať straty, avšak výpadok jednej diódy vyradí z prevádzky celú sériu. Paralelné zapojenie zvyšuje spoľahlivosť. V praxi sa používa zapojenie do 3 alebo viacerých paralelných sérií.
LED žiarovky určené na nahradenie klasických žiaroviek sa vyrábajú v štandardných rozmeroch, s Edisonovým závitom a inými závitmi. Vyrábajú sa aj na nízke napätie (napr. 12 V) a pre štandardné napätie striedavého prúdu (110 alebo 230 V).
Postupne narastá výber možností na náhradu žiaroviek mnohých druhov LED žiarovkami. Nevýhodou je, že LED žiarovky potrebujú dostatočné chladenie, a na väčšie výkony, ako mala 100W klasická žiarovka, vyžadujú aj väčšie rozmery. Väčšinu LED žiaroviek je možné stĺmiť a ich svetlo je čiastočne smerové. Dokážu sa zaplatiť usporenou energiou už v priebehu jedného roka. LED žiarovky strácajú intenzitu svojho svetla počas doby životnosti iba veľmi pomaly a na rozdiel od kompaktných žiariviek neobsahujú ortuť a spĺňajú normu RoHS. Sú k dispozícii v rôznych farebných prevedeniach.
Posledné modely LED žiaroviek sú konštruované z vysokosvietivých SMD LED čipov, priemerná účinnosť sa blíži k 100 lm na 1W a sú stmievateľné.
2 (album, The Swan Bride)

2 je oficiálny debutový album slovenskej kapely The Swan Bride. Predchádzalo mu EP "Monsters In Your Drawers".
Madona Granduca

Madona Granduca (, "Veľkovojvodova Madona") je názov obrazu namaľovaného talianskym renesančným umelcom Raffaelom Santim.
Dielo, označované tiež "Madona s Dieťaťom", v sebe nezaprie leonardovský vplyv obohatený raffaelovským podaním plastickejšieho zobrazenia tvarov.
Z tmavého pozadia sa vynára postava nežnej až krehkej Madony držiacej na rukách Dieťa. Z obrazu je cítiť neuveriteľnú hĺbku materinskej lásky. Obraz vo svojej podstate kompozične veľmi jednoduchý pôsobí svojou umeleckou hĺbkou a precítenosťou nesmierne dokonale a to aj napriek tomu, že patrí k Raffaelovým raným prácam. Možno povedať, že "Madona Granduca" je skutočným klasickým príkladom dokonalosti.
Historické záznamy mlčia o tom, pre koho Raffael tento obraz, počas svojho pobytu vo Florencii, namaľoval. Vieme, že od roku 1799 ho vlastnil lotrinský veľkovojvoda Ferdinand III. (odtiaľ názov diela). Je zrejmé, že ho získal z majetku iného florentského maliara Carla Dolciho.
Madona della Seggiola

Madona della Seggiola (tiež "Madona della Sedia") je názov obrazu namaľovaného talianskym renesančným umelcom Raffaelom Santim.
Obraz, ktorý zrelý umelec namaľoval pravdepodobne pre pápeža Leva X., býva všeobecne považovaný za jedno z najslávnejších umelcových diel a predstavuje vrchol maľby Madon v talianskej renesancii.
Raffael je autorom viacerých obrazov s motívom Madony, kde je okrem postavy Panny Márie a Dieťaťa súčasťou výtvarného prevedenia malý Ján Krstiteľ. Tak je tomu i pri tomto diele.
Obraz je namaľovaný na kruhovom formáte, čomu je prispôsobená i kompozícia postáv. Dokladá to najmä mierne doľava predklonená hlava Panny Márie. Reč jej tela vyžaruje najvyššiu mieru prirodzenosti a vnútornej súnáležitosti so spokojne vyzerajúcim a nežne sa k matke túliacim dieťaťom. Láskyplnosť a materinská neha sú cítiť i z pohľadov priamo nasmerovaných na diváka. Svedkom rodinného šťastia je malý Ján, charakterizovaný svojím atribútom - malým krížikom.
Obraz je predchnutý nádherným farebným podaním, ktorému dominuje pestrofarebná prikrývka prehodená cez Máriine plecia.
Obraz sa už krátko po Raffaelovej smrti dostal do majetku Mediciovcov, ktorí ho vystavili v galérii Uffizi. Koncom 18. storočia bol ako súčasť napoleonovej koristi prevezený do Francúzska. Do Talianska sa vrátil v roku 1815 a dnes je exponátom v galérii Palatino v bývalom paláci Pittiovcov.
La Donna Gravida

La Donna Gravida je názov obrazu namaľovaného talianskym renesančným umelcom Raffaelom Santim.
O tomto obraze je známe iba to, že ho Raffael namaľoval medzi rokmi 1505 – 1506 počas svojho florentského pôsobenia. Identita gravidnej ženy namaľovanej na obraze je neznáma. Podľa jej výzoru a drahého oblečenia, výrazne kontrastujúceho s tmavým pozadím, ide zrejme o ženu z vyšších spoločenských kruhov, možno zo šľachtickej rodiny.
Opäť sa tu naplno prejavil vplyv Raffaelovho predchodcu Leonarda da Vinci v štýle priestorového figuratívneho prejavu.
Peter Dzúrik

Peter Dzúrik (* 29. december 1968, Košice – † 9. september 2010, Bratislava) bol slovenský futbalista, 45-násobný reprezentant. So svojou aktívnou kariérou skončil v júli 2005. Od roku 2008 do januára 2010 bol športovým riaditeľom klubu Dukla Banská Bystrica.
Odchovanec košického futbalu v roku 1993 utrpel dvojitú zlomeninu holennej kosti, zranenie, pre ktoré skoro ukončil kariéru. Vrátil sa však v drese Chemlonu Humenné pod vedením trénera Šimončiča.
V drese národnej reprezentácie odohral 45 zápasov, v ktorých strelil 2 góly, bol aj kapitánom mužstva. Zomrel 9. septembra 2010.
Úspechy.
Humenné
1. FC Košice
Inter
Individuálne ocenenia
Europaio

Europaio alebo moderná indoeurópčina je rekonštruovaný umelý jazyk, ktorý v roku 2004 začali vytvárať študenti Carlos Quiles a María Teresa Batalla na univerzite v španielskom meste Extremadura. Verejnosti ho predstavili v roku 2006. Snahou tvorcov jazyka Europaio bolo vytvoriť moderný a všestranne použiteľný medzinárodný pomocný jazyk pre potreby Európskej únie.
Základ jazyka.
Tvorcovia jazyka Europaio nadviazali na viac ako dvestoročnú prácu lingvistov snažiacich sa zrekonštruovať indoeurópsky prajazyk. Vychádzali z dostupných písomných pamiatok predstavujúcich najstaršie písomné záznamy všetkých skupín indoeurópskych jazykov - románskych, germánskych, keltských, slovanských, baltských, gréckych. Zo začiatku vychádzali len z európskych jazykov, v ďalšej práci však využili aj staroveké písomné záznamy indických, iránskych a anatólskych jazykov (napríklad chetitčiny), arménčiny a tocharčiny. Z týchto materiálov a s využitím poznatkov o zákonitostiach vývoja jazykov odvodili predpokladanú slovnú zásobu, morfológiu, fonológiu, vetnú stavbu a celkovo gramatiku predpokladaného spoločného prajazyka a z jestvujúcich slov odvodili nové výrazy potrebné v modernej spoločnosti. Tvorcovia jazyka Europaio síce vytvorili publikácie pre verejnosť, časť z nich je dostupná na internete, niektoré vyšli v tlačenej verzii, projekt ako taký však zatiaľ neopustil akademickú pôdu.
Cieľ.
Hlavnou výhodou rekonštruovaného jazyka Europaio je jeho etnická a politická neutralita, keďže nepatrí žiadnemu konkrétnemu národu, ale vychádza z hypotetického prajazyka takmer všetkých Európanov. Mohol by byť prijateľnou alternatívou aj pre neindoeurópske národy, ako sú Baskovia a tiež ugrofínske a turecké národy žijúce v Európe. Jeho zavedením by sa teda zabránilo jazykovej diskriminácii málo rozšírených jazykov na jednej strane a dominancii najviac rozšírených jazykov na druhej stane. Jazyk Europaio by postupne mohol prevziať funkciu, ktorú v súčasnosti plní angličtina.
Keďže Európska únia má 27 členských krajín (platí pre rok 2010) a 23 oficiálnych jazykov, ktoré sú navzájom zrozumiteľné len čiastočne alebo vôbec, je nevyhnutné zamestnávať veľké množstvo prekladateľov a vynakladať značné množstvo finančných prostriedkov nielen na preklady písomných materiálov do týchto jazykov, ale tiež na vzájomné tlmočenie medzi rôznymi jazykmi. Zavedením spoločného európskeho jazyka by sa tieto peniaze ušetrili - odbúralo by sa veľké množstvo byrokracie.
Schleicherova bájka

Schleicherova bájka je najznámejší pokus o rekonštrukciu spoločného predka indoeurópskych jazykov - praindoeurópčiny. Napísal ju v roku 1868 nemecký lingvista August Schleicher. Jeho cieľom bolo ukázať ako asi mohol vyzerať predpokladaný indoeurópsky prajazyk. Ako sa menili vedomosti o jazykoch a zákonitostiach ich vývoja, vznikali novšie verzie Schleicherovej bájky odrážajúce aktuálny stav poznatkov alebo osobné názory lingvistov. Jestvujú tiež verzie pre neskoršie štádiá vývoja jazykov - protoslovanská, protoitalická, protogrécka, protoiránska, protogermánska, protokeltská, protoanatólska.
Ovca a kone.
Preklad do slovenčiny.
"Ovca a kone"
Erwin Hahn

Erwin Louis Hahn (* 9. jún 1921, Sharon, Pensylvánia, USA – † 20. september 2016) bol americký fyzik a profesor. Bol známy predovšetkým vďaka práci v oblasti jadrovej magnetickej rezonancie. V roku 1950 objavil spinové echo.. 
Získal bakalárský titul z fyziky na Juanita College v Pensylvánii, magisterský a doktorský titul potom na univerzite Illinois v Urbana Champaign. V rokoch 1955 - 1991 pôsobil ako profesor fyziky na Leland Stanford Junior University a Kalifornskej univerzite v Berkeley. Od roku 1991 bol čestným profesorom v Berkeley. 
V roku 1971 sa stal členom American Academy of Arts and Sciences.
Bol nositeľom Wolfovej ceny za fyziku (1983/1984). V roku 1999 mu United States National Academy of Sciences udelila Comstockovu cenu za fyziku.
Zdroj.
Peter Hirsch (fyzik)

Peter Bernhard Hirsch (* 16. január 1925, Berlín, Nemecko) je britský fyzik pracujúci v oblasti teórie materiálov. Je známy predovšetkým vďaka svojej práci v oblasti transmisnej elektrónovej mikroskopie. Je nositeľom Wolfovej ceny za fyziku za rok 1983/4.
Cena Akadémie za najlepší film

Cena Akadémie za najlepší film (anglicky "Academy Award for Best Picture") je jednou z cien, ktorú každoročne udeľuje americká Akadémia filmových umení a vied za najlepšie filmové počiny roku. Je to jediná kategória, kde členovia Akadémie majú právo nielen hlasovať vo finálnom hlasovaní, ale taktiež nominovať filmy. Pri ceremoniáli vyhlasovania cien sa táto kategória udeľuje ako posledná.
História.
Na 1. ročníku udeľovania Oscarov nebola udelená cena za najlepší film. Namiesto toho sa odovzdávali iné ocenenia, cenu za najlepšiu produkciu vyhral film "Wings", cenu za najlepšiu umeleckú kvalitu produkcie vyhral film "Východ slnka". Ďalší rok sa Akadémia rozhodla udeliť len jednu cenu za najlepšiu produkciu. Spätne sa rozhodla, že cena, ktorú vyhral film "Wings", je rovnaká ako táto, a preto je tento film často chybne označovaný ako výherca ceny za najlepší film prvého ročníka. Názov ceny sa nakoniec zmenil na "najlepší film" v roku 1931.
Od roku 1944 obmedzila Akadémia počet nominovaných filmov na 5. Do 83. ročníka udeľovania Oscarov (pre rok 2010) bolo na túto cenu nominovaných 485 filmov. Oscar za najlepší film a za najlepšiu réžiu boli počas ich histórie veľmi úzko prepojené. Z 83 filmov, ktoré vyhrali cenu za najlepší film, vyhralo 61 z nich aj cenu za najlepšiu réžiu. Len tri filmy vyhrali cenu za najlepší film, bez toho, aby boli nominovaní ich režiséri: "Wings" (1927/28), "Ľudia v hoteli" (1931/32) a "Šofér slečny Daisy" (1989). Jediní dvaja výhercovia Oscara za najlepšieho režiséra, ktorých film nezískal cenu za najlepší film, boli Lewis Milestone (1927/1928) a Frank Lloyd (1928/29).
Historické názvy kategórie:
Víťazi a nominovaní.
V nasledujúcom zozname sú uvedené filmy, ktoré vyhrali Oscara. Okrem prvých rokov udeľovania cien (keď Akadémia nepoužívala kalendárne roky) je tento rok rokom, v ktorom mal film prvú premiéru v Los Angeles County v Kalifornii; to je väčšinou aj rok vydania filmu, ale môže to byť aj o rok neskôr (ako napríklad pri filme "Casablanca"). Odovzdávanie Oscarov, na ktoré môže byť film nominovaný, sa uskutoční o rok neskôr; napríklad film uvedený v roku 2005 môže byť nominovaný na Oscara za najlepší film za rok 2005 udeľovaných v roku 2006. V zozname je názov každého filmu nasledovaný produkčnej firmou a producentom. Do roku 1950 sa Oscar za najlepší film, udeľoval produkčnej firme; od roku 1951 je udeľovaný výrobcovi.
Theodore Maiman

Theodore Harold Maiman, známy aj ako Ted Maiman, (* 11. júl 1927, Los Angeles, Kalifornia, USA – † 5. máj 2007, Vancouver, Britská Kolumbia, Kanada) bol americký fyzik, ktorý zostrojil prvý laser. 
Je nositeľom Wolfovej ceny za fyziku za rok 1983/4. Bol tiež dvakrát nominovaný na Nobelovu cenu za fyziku, ale nikdy mu nebola udelená.
Haleakala

Heleakala je masívny štítový vulkán, ktorý zaberá viac ako 75 % rozlohy havajského ostrovu Maui. Sopka je vysoká 3 055 metrov, kráter je hlboký 800 metrov a obvod je približne 34 kilometrov. Heleakala naposledy vybuchla v roku 1790, takže ide o spiacu sopku. So svojou veľkou hĺbkou a šírkou je najväčšou spiacou sopkou na svete.
Medzinárodné letisko Vnukovo

 
Medzinárodné letisko Andreja Tupoleva Vnukovo (; IATA: VKO, ICAO: UUWW) je tretie najväčšie civilné letisko v Moskve. Nachádza sa 28 km od centra Moskvy (aj keď formálne leží v administratívnej hranici okresu Moskvy-Vnukovo).
História.
Vnukovo je najstaršie prevádzkyschopné letisko v Moskve. Jeho stavba bola schválená sovietskou vládou v roku 1937, pretože staršie letisko Chodynka (nachádzalo sa oveľa bližšie k centru mesta, ale od roku 1980 uzatvorené) bolo preťažené. Letisko Moskva-Vnukovo bolo otvorené 1. júla 1941. Počas Veľkej vlasteneckej vojny letisko slúžilo ako vojenská letecká základňa. Do premiestnenia väčšiny medzinárodných letov Aeroflotu v roku 1960 na letisko Šeremetievo, to bolo hlavné letisko s medzinárodnou prevádzkou v ZSSR. V roku 1956 tu uskutočnili prvé lety s cestujúcimi lietadlá Tupolev Tu-104 a Iľjušin Il-18. V roku 1961 vzal prvých cestujúcich turbovrtuľový Tupolev Tu-114 do Chabarovska. Po rozdelení leteckej spoločnosti Aeroflot na menšie firmy, bola z pozostávajúcich lietadiel umiestnených na letisku Vnukovo vytvorená spoločnosť "Vnukovo Airlines". Tá bola neskôr prevzatá vedením spoločnosti S7 Airlines (predtým známej ako "Sibir Airlines").
Turbo Pascal

Turbo Pascal je vývojové prostredie používajúce programovací jazyk Pascal. Spolu s ďalšími súčasťami vyvinuté firmou Borland pre operačné systémy CP/M a MS-DOS v roku 1983. Firma vývojové prostredie spolu s ďalšími pokročilými programovacími knižnicami predávala ako Borland Pascal.
Na rozdiel od prvých implementácií jazyka Pascal je Turbo Pascal značne výkonnejším prostredím. Integruje:
Železničná trať Žilina – Mosty u Jablunkova

Železničná trať Žilina – Mosty u Jablunkova (v cestovnom poriadku pre verejnosť označená ako železničná trať číslo 127) je dvojkoľajná, elektrifikovaná trať, vedúca zo Žiliny cez Čadcu do českej stanice Mosty u Jablunkova. Na území Česka nadväzuje trať do Bohumína.
Dejiny.
Trať bola odovzdaná do prevádzky 8. januára 1871 ako súčasť Košicko-bohumínskej železnice. V roku 1898 sa postavila druhá traťová koľaj v úseku Čadca – Mosty u Jablunkova (– Jablunkov) v snahe zefektívniť dopravu na tomto sklonovo náročnom úseku (stúpanie až do 16 ‰). Výminku tvoril úsek cez Jablunkovský tunel, ktorý bol zdvojkoľajnený stavbou druhého tunela až v roku 1917. Úsek Žilina – Čadca bol zdvojkoľajnený v roku 1915. 
Po druhej svetovej vojne bolo rozhodnuté o elektrifikácii Košicko-bohumínskej železnice. Úsek Čadca – Mosty u Jablunkova bol dokončený v roku 1963, zvyšok trate v roku 1964. 
Modernizácia.
Medzi rokmi 2007 bol uzatvorený jeden z Jablunkovských tunelov a prestavaný na dvojkoľajný tunel. Po jeho sprovoznení bol druhý tunel čiastočne zasypaný. V polovici novembra 2009 došlo na stavbe k niekoľkým závalom .
Súčasne bol medzi rokmi 2008 a 2011 modernizovaný úsek Žilina – Krásno nad Kysucou . Výstavba bola ukončená v roku 2011. Pre úsek Čadca – štátna hranica je vypracovaný projekt stavby a prebieha výkup pozemkov. Financovanie úseku z programu CEF nebolo v roku 2017 schválené, preto bol preradený medzi náhradné projekty OPII. Ku schváleniu došlo až v roku 2020. Pre úsek Krásno nad Kysucou (mimo) – Čadca je zpracovaný projekt stavby, príprava však bola kvôli velkej finančnej náročnosti zastavená. V auguste 2012 sa však začali prípravné práce na stavbe tunela, ktorý mal byť jeden z najdlhších na Slovensku. Mal viesť popod Gavlasovský kopec do Horelice. Pri osade U Gavlasov začala aj výstavba prieskumnej štôlne. V pláne bolo zachovanie starej trate ako regionálnej.
V marci 2021 Železnice Slovenskej republiky vypísali súťaž na modernizáciu trate v úseku Čadca (mimo) – štátna hranica: modernizáciu spodku a zvršku, rekonštrukciu trakčného vedenia, výstavbu protihlukových stien a nového zabezpečovacieho zariadenia. Plánovaná rýchlosť je 120 km/h. Plánovaný začiatok stavby bol na jar 2022 a stavba mala trvať 25 mesiacov. Celkové náklady na modernizáciu sú takmer 47 miliónov eur. V skutočnosti výstavba začala v auguste 2022 a kvôli komplikáciám počas stavby bol termín dokončenia modernizácie posunutý na november 2025. V rámci modernizácie bola železničná zastávka Svrčinovec zastávka presunutá do novej polohy na preložke trate. Táto nová zastávka bola uvedená do prevádzky v novembri 2024.
Prešovská súťaž krátkych poviedok v nemeckom jazyku

Prešovská súťaž krátkych poviedok – Prešover Kurzgeschichtenwettbewerb – je literárna súťaž v nemeckom jazyku, ktorá sa začala organizovať v roku 2008 a odvtedy sa koná na Slovensku každoročne. Usporiadateľom sú lektoráty Inštitútu germanistiky Filozofickej fakulty Prešovskej univerzity v Prešove v spolupráci s Deutscher Akademischer Austauschdienst (DAAD), Goetheho inštitútom v Bratislave, Rakúskym kultúrnym fórom Bratislava a Österreichischer Austauschdienst (ÖAD).
Cieľom súťaže je podporiť nemecký jazyk na Slovensku, predovšetkým jeho nenútené umelecké využitie medzi mladými ľuďmi. 
Súťaž má dve kategórie: prvá je určená pre žiakov základných a stredných škôl, druhá pre študentov vysokých škôl. Zaslané príspevky hodnotí komisia, ktorú tvoria medzi inými rakúski, nemeckí a slovenskí spisovatelia, umelci, lektori. Jednotliví výhercovia získavajú hodnotné vecné ceny. Výherné príspevky sú taktiež každoročne knižne publikované.
Súťaž 2011 - Ballast.
V roku 2011 sa konala súťaž poviedok na tému "Ballast". Do súťaže sa prihlásilo 123 mladých autorov. 
Členovia poroty boli: nemecká spisovateľka Gabriele Wohmann, rakúsky spisovateľ Martin Leidenfrost, slovenský spisovateľ Michal Hvorecký a.i.
Zaslaných bolo 123 príspevkov, výhercovia prvých cien boli Karin Maria Dvorak (kategória študentov) a Luboš Kulan (kategória žiakov). Martin Jajcay dostal cenu mládeže.
Súťaž 2010 - "fremd"sprechen.
V roku 2010 sa konala súťaž poviedok na tému "fremd"sprechen, ktorej príspevky bolo možné zaslať do 15. apríla 2010. 
Členovia poroty boli: švajčiarsky spisovateľ Catalin Dorian Florescu, nemecký spisovateľ Martin Becker, rakúsky spisovateľ Thomas Schafferer, slovenský germanista, spisovateľ a prekladateľ Ľudovít Petraško, Hans Golombek (DAAD), Evelyn Regenfus (Goethe-Institut), Arnulf Knafl (ÖAD), rakúsky lektor Inštitútu germanistiky Prešovskej univerzity Norbert Conti a nemecký lektor Inštitútu germanistiky PU Christian Irsfeld.
Zaslaných bolo 85 príspevkov, výhercovia prvých cien boli Radovana Miklošová (kategória študentov) a Kinga Pál (kategória žiakov).
Súťaž 2009 - Spiegelei.
V roku 2009 sa súťaž konala po prvýkrát, a to pod názvom Spiegelei. Zaslaných bolo 65 príspevkov, výhercovia prvých cien boli Ján Želonka (kategória študentov) a Marianna Sebőová (kategória žiakov), ktorí získali jazykový kurz vrátane cesty, ubytovania a stravy na Slovensku, príp. v Nemecku. 
Výhercovia získali ceny v hodnote spolu vyše 5 000 eur. Členovia poroty boli rakúsky spisovateľ Reinhard Kaiser-Mühlecker, nemecký herec a kabaretný umelec Steffen Möller, slovenský germanista, spisovateľ a prekladateľ Ľudovít Petraško, Arnulf Knafl (ÖK/ÖAD), Evelyn Regenfus (Goethe-Institut), Friederike Schomaker (DAAD), lektori Prešovskej univerzity Norbert Conti a Christian Irsfeld.
Halma

Halma je abstraktná dosková hra pre dvoch, alebo štyroch hráčov, ktorú v roku 1884 vymyslel americký chirurg George Howard Monks. Halma je inšpirovaná staršou hrou s názvom Hoppity. 
Pravidlá.
Hracia doska má tvar štvorca a skladá sa zo 16x16 polí štvorcového tvaru. V rohoch hracej dosky sa nachádzajú tzv. "dvorce", ktoré sa delia na malé dvorce a veľké dvorce. Na začiatku hry umiestnia hráči svoje hracie kamene na štartovacie pozície. V prípade hry medzi dvomi hráčmi, má každý hráč k dispozícii 19 hracích kameňov svojej farby (obvykle biele a čierne), ktoré sa umiestnia na veľké dvorce v protiľahlých rohoch. V prípade hry medzi štyrmi hráčmi má každý hráč k dispozícii 13 hracích kameňov, ktoré sa umiestnia na všetky malé dvorce v rohoch hracej dosky. 
Hráči striedavo vykonávajú jednotlivé ťahy. V každom ťahu môže hráč presunúť jeden svoj kameň na susedné volné pole ľubovolným smerom - ortogonálne aj diagonálne. Hráči môžu preskakovať svoje aj cudzie kamene, pokiaľ je nasledujúce pole v smere skoku voľné, pričom môžu vykonávať aj viacnásobné skoky. Skákanie je nepovinné a v prípade viacnásobného skoku nemusí hráč vykonať všetky skoky. Hracie kamene sa nijak nevyhadzujú a zostávajú v hre až do jej konca.
Cieľom hry je premiestniť všetky svoje hracie kamene na súperov dvorec. 
Koniec hry.
Hra skončí, ak nastane jeden z nasledujúcich prípadov:
Varianty hry.
Okrem varianty na hracej doske so 16x16 poľami existujú aj ďalšie dve varianty tejto hry, ktoré sa hrajú na hracích doskách s iným počtom polí.
Mlyn (hra)

Mlyn je tradičná abstraktná dosková hra pre dvoch hráčov, pochádzajúca pravdepodobne zo Starovekého Egypta a neskôr preslávená aj v Starovekom Ríme. Hra je známa aj pod názvami Nine Men's Morris, Nine Man Morris, Mill, Mills, Merels, Merelles, a Merrills (ktoré pochádzajú z angličtiny). 
Pravidlá.
V súčasnosti najrozšírenejšom a najznámejšom variante obsahuje hracia doska 24 priesečníkov, po ktorých sa pohybujú hracie kamene. Každý hráč má k dispozícii 9 hracích kameňov svojej farby (obvykle biele a čierne).
Rozmiestnenie kameňov.
Hra začína na prázdnej hracej doske. Na začiatku hry obaja hráči striedavo umiestňujú svoje kamene na hraciu dosku. V prípade ak sa niektorému z hráčov podarí umiestniť tri kamene svojej farby vedľa seba, vznikne tzv. "mlyn", a môže odobrať z hracej dosky jeden zo súperových kameňov. S odobratými kameňmi sa už nesmie hrať. Po rozmiestnení všetkých kameňov na hraciu dosku, môžu hráči nimi posúvať. 
Presúvanie kameňov.
Hráči striedavo vykonávajú jednotlivé ťahy hry. V každom ťahu môže hráč presunúť jeden hrací kameň svojej farby po čiare na vedľajšiu voľnú pozíciu. Rovnako ako pri rozmiestňovaní kameňov na začiatku hry, hráč ktorému sa podarí vytvoriť mlyn, môže odobrať jeden zo súperových kameňov z hracej dosky. Hráč musí prednostne odoberať zo súperových kameňov tie, ktoré niesu súčasťou mlynu. 
Skákanie kameňov.
V bežnej variante hry platí pravidlo, že hráč, ktorý má už len tri hracie kamene môže preskakovať ostatné kamene na najbližšie voľné miesto. 
Cieľ hry.
Cieľom hry je, rovnako ako v dáme, odstrániť všetky súperove kamene, alebo mu zabrániť v ďalších ťahoch.
Pelikán

Pelikán môže byť:
Pelikán (priezvisko)

Pelikán je české a slovenské priezvisko odvodené od rovnomenného vtáka. Je rozšírené najmä v Česku, najviac v mestách Praha, Brno a Žďár nad Sázavou. Na Slovensku je najčastejšie je v Bratislave, najmä v Petržalke a obci Neded (okres Galanta)
Známi nositelia.
Pozri v článku Pelikán.
Script-Fu

Script-Fu je jeden zo skriptovacích jazykov GIMPu. Je určený pre tvorbu jednoduchých funkcionálnych skriptov, ktoré dokážu uľahčiť prácu s obrázkami. Jeho využitie sa často uplatňuje pri hromadných operáciach s fotografiami (ako je hromadné zmenšovanie fotografií pre web, hromadné pridávanie efektu fotografiám). Script-Fu je založený na interpretácii jazyka nazývaného Scheme. Od iných skriptovacích jazykov, ako sú Perl a Tcl, sa odlišuje hlavne tým, že ako jediný je už nainštalovaný v predvolenom nastavení GIMPu.
Sánkovanie na Zimných olympijských hrách 2010 – muži

Sánkovanie mužov na Zimných olympijských hrách 2010 vo Whistleri (Britská Kolumbia) prebiehalo od 13. do 14. februára 2010. Víťazom sa stal Nemec Felix Loch. Na druhom mieste skončil David Möller a na treťom Talian Armin Zöggeler. 
Kvôli smrti Nodara Kumaritašviliho počas tréningu 12. februára skrátili organizátori trať; štartovalo sa ako pre ženy, aby pretekári dosahovali nižšiu rýchlosť pri cieli.
Podiceps

Podiceps, po slovensky potápka, je rod z čeľade potápkovité.
Tachybaptus

Tachybaptus, po slovensky potápka, je rod z čeľade potápkovité.
Podilymbus

Podilymbus, po slovensky potápka, je rod z čeľade potápkovité.
Aechmophorus

Aechmophorus, po slovensky potápka, je rod z čeľade potápkovité.
Rollandia (rod vtákov)

Rollandia, po slovensky potápka, je rod z čeľade potápkovité.
Rollandia

Rollandia môže byť:
Poliocephalus

Poliocephalus, po slovensky potápka, je rod z čeľade potápkovité.
Kostol svätých Kozmu a Damiána (Bratislava)

Kostol svätého Kozmu a Damiána je architektonickým symbolom Dúbravky. Stavebne je veľmi zaujímavý z dôvodu, že má eliptický pôdorys a architektonicky je príbuzný s chrámom sv. Trojice v Bratislave. 
Architektúra.
Kostol bol postavený v roku 1720 ako filiálny kostol devínskej farnosti na mieste pôvodného kostola. Maľba interiéru pochádza z roku 1722. Kostol sv. Kozmu a Damiána predstavuje jednoduchšiu centrálnu stavbu. V interiéri sa nachádza osem kaplnkovitých výklenkov. Pôvodne kostol nemal sakristiu a ani chór. Dnešná veža zakončená cibuľovitou strechou pravdepodobne vystriedala v roku 1766 staršiu drevenú vežu. V tomto čase bola zhotovená i nová strecha kostola.
Kostol slúži od roku 1807 ako farský kostol Dúbravskej farnosti, nakoľko až tohto roku bola v Dúbravke erigovaná farnosť.
Oltár.
Pôvodný neskorobarokový oltár z poslednej tretiny osemnásteho storočia mal stĺpovú architektúru s korintskými hlavicami. V strede oltára je veľký obraz zmŕtvychvstania, v štíte menší obraz Najsvätejšej trojice. 
Vyše 20 rokov bol v kostole uchovávaný aj bočný oltár Panny Márie z polovice osemnásteho storočia, ktorý má stĺpovú architektúru s korintskými hlavicami. V strede oltára v barokovom ráme je menší obraz Panny Márie, ktorý zo strán pridŕžajú postavy anjelov. Oltár pochádza z kaplnky arcibiskupského letného sídla v Bratislave, kam bol po roku 1989 vrátený.
Letisko Berlín-Schönefeld

Letisko Berlín-Schönefeld (), (IATA: SXF, ICAO: EDDB) je jedným z dvoch civilných letísk, ktoré sú v Berlíne dnes v prevádzke (druhé je susedné letisko Berlín-Brandenbursko). Letisko sa nachádza južne od Berlína, tesne za hranicami ku spolkovej krajine Brandenbursko.
História.
Na pozemku dnešného letiska sa od roku 1934 nachádzala továreň firmy Henschel na stavbu lietadiel. Pozemok bol v apríli 1945 obsadený Červenou armádou, väčšina zariadení boli demontované. V roku 1947 rozhodlo vojenské vedenie o výstavbe civilného letiska (ako vojenské letisko bolo využívané už od roku 1946). V roku 1954 bola civilná časť letiska odovzdaná správe NDR, väčšinu času nieslo meno "Zentralflughafen Berlin-Schönefeld". V nasledujúcich rokoch bolo letisko viackrát prebudované a rozšírené a stalo sa hlavným letiskom celej NDR.
Prevádzka.
Na rozdiel od ďalších berlínskych letísk, ktoré sa nachádzali v západných sektoroch mesta a podliehala teda štvormocenskému štatútu, malo letisko v Schönefelde svojou polohou veľkú výhodu: nevzťahovali sa naň dohody o sektoroch mesta, podľa ktorých do Berlína mohli lietať iba spoločnosti štyroch mocností. Letisko bolo nielen domovským letiskom východonemeckej spoločnosti Interflug, ale lietali naň aj letecké spoločnosti iných štátov.
Väčšina spojení z letiska síce slúžili doprave východného Nemecka, v 70. a 80. rokoch sprostredkovalo letisko aj značnú časť prepravy cestujúcich medzi Západným Berlínom a Tureckom. 
Po zjednotení Nemecka (a v dôsledku vyťaženia až preťaženia západoberlínských letísk) prevzalo letisko aj značnú časť prevádzky, uskutočňovanú predtým zo západoberlínských letísk. Momentálna kapacita leží pri 7 miliónov cestujúcich ročne. 
Dnešný význam letiska spočíva hlavne v sprostredkovaní dovolenkových letov (väčšina spoločností nemá žiadnu nepretržitú prevádzku), čo sa má v budúcnosti zmeniť. V súčasnej dobe je Schönefeld najrýchlejšie rastúcim letiskom v Nemecku: z 1,7 milióna cestujúcich v roku 2003 vzrástol ich počet na 5 miliónov v roku 2005, v roku 2008 bol počet cestujúcich až 6 638 162. 
Na letisku sa každé 2 roky koná medzinárodná letecká výstava ILA. Lufthansa tu prevádzkuje svoje tréningové centrum. Napojenie na mestskú dopravu je vykonávané autobusmi: jedna linka zastavuje na blízkej stanici S-Bahn (len niekoľko minút), stanica metra je vzdialená iba 4 kilometre.
Ďalšia výstavba.
Po zjednotení Nemecka musela byť riešená aj otázka budúcej leteckej prevádzky. Doterajšie letisko nevyhovovalo ani svojou kapacitou, ani svojou nezvyčajnou polohou v rámci mesta samotného.
O budúcnosti leteckej prevádzky mesta sa viedli dlhoročné diskusie už od začiatku 90. rokov minulého storočia. Vyriešená musela byť otázka konkurenčných návrhov (rôzne pozemky v Brandenbursku), diskusia potom bola značne predĺžená súdnymi spormi s rôznymi iniciatívami odporcov letiska. Dňa 16. marca 2006 bolo definitívne rozhodnuté, že rozšírenie letiska sa smie uskutočniť, zároveň bolo rozhodnuté o rôznych obmedzeniach (nočné lety a pod). Po rozšírení sa letisko bude nazývať "Letisko Berlin Brandenburg International" a má mať kapacitu 25 až 30 miliónov cestujúcich s možnosťou ďalšieho rozšírenia až do 50 miliónov.
Panajotis Kondylis

Panajotis Kondylis, gr. Παναγιώτης Κονδύλης, (* 17. august 1943, Drouva, Grécko – † 11. júl 1998, Atény) bol grécky filozof a spisovateľ. Je považovaný za najznámejšieho filozofa moderného Grécka, ale významný je aj v európskom kontexte. 
Narodil sa v dedine Drouva pri meste Olympia na Peloponéze, zomrel v Aténach. Ovládal taliančinu, latinčinu, starogréčtinu, francúzštinu, nemčinu a angličtinu.
Dielo.
Veľké množstvo práce napísal nemecky, ale sám si svoje diela prekladal do gréčtiny. Jeho filozofické názory vychádzajú zo starovekých gréckych filozofov, ale aj z neskoršej, novovekej filozofie. Tvrdil, že nemôžeme poznať poznanie, bol skeptik. Vychádzal predovšetkým z vedeckého poznania.
Prepis z bulharskej cyriliky do latinky

Toto je článok o systémoch prepisu bulharskej cyriliky do latinky. Celý článok je výťah z článku Prepis z cyriliky do latinky zameraný na bulharskú cyriliku.
Prepis zo staroegyptčiny do latinky

Prepis zo staroegyptčiny do latinky môže byť:
Prepis z čínskeho písma do latinky

Prehľad.
V Číne je oficiálne záväzný systém nazývaný pchin-jin. 
Na Slovensku a Česku sa používa štandard pôvodne vypracovaný v Česko-Slovensku kolektívom sinológov Orientálneho ústavu začiatkom 50. rokov. Súčasný slovenský systém, kodifikovaný v PSP, sa od českého drobne odlišuje v tom, či sa (aj to len v niektorých prípadoch) finála "i" z pchinjinu prepisuje do latinky ako apostrof alebo ako i (a slovenskí sinológovia považujú tento bod v prepise PSP za chybu). 
V angličtine sa najčastejšie používa Wadov-Gilesov systém. Existuje aj francúzsky, nemecký, ruský prepis a podobne. 
Ani jeden z uvedených transkripčných systémov nezachytáva tonálne rozdiely v homografických slabikách (vyjadrované v pchin-jine diakritickými znakmi nad písmenami).
Pod pojmom čínština sa naviac môže rozumieť súhrn viacerých jazykov (čínskych dialektov) alebo oficiálny jazyk v Čínskej ľudovej republike, súčasná štandardná čínština (pchu-tchung-chua). Kodifikácia čínskeho prepisu v PSP tento rozdiel nepostihuje a z jej obsahu je zrejmé, že pod čínštinou sa myslí pchu-tchung-chua, čo vytvára nejednoznačnosti pri prepise názvov a mien z iných čínskych dialektov. V Hongkongu, Singapure a častiach Malajzie je angličtina úradný jazyk a zároveň miestne populácie etnických Číňanov používajú pomenovania v dialektoch čínštiny ako hakka, hokkien, kantončina, chajnančina alebo fučoučina. Keďže majú všetky mená a názvy v týchto jazykoch skrz postavenie angličtiny ako úradného jazyka aj oficiálny prepis do latinky, nie je zrejmé, či sa pri použití v slovenskom texte používa prístup k angličtine - a teda sa príjmajú v úradnej podobe - alebo sa používa transkripcia čínštiny definovaná v PSP, čím sa vytvára podoba mien v konflikte s ich úradnou podobou.
Prevodové tabuľky online.
Prevodovú tabuľku pchin-jinu, (typického) anglického prepisu, slovenského prepisu a ruského prepisu možno nájsť kodifikovanú v Pravidlách slovenského pravopisu a online verzia sa nachádza tu . 
Praktickejšia obdoba (bez ruského prepisu) na českej stránke je tu .
Prídavné mená.
V slovenskom (českom) prepise sa v slovenských (českých) prídavných menách odvodených od čínskych názvov vynechávajú spojovníky, napr. je Tchaj-pej ale je tchajpejský.
Jednotlivé systémy.
Wadov-Gilesov systém.
Pozri alebo tu Kap. VII 3.1 ("Anglický systém")
Český systém.
Pozri .
Slovenský systém podľa PSP (používaný aj na slovenskej Wikipédii).
Online verzia je tu Kap. VII 3.1. To isté:
Finály.
V okrúhlych zátvorkách sú uvedené finály tvoriace slabiku bez iniciály (okrem w alebo y).
a) Jednohláskové
b) Viachláskové&lt;br&gt;
b1) Na a-, e-, o-
b2) Na i-
b3) Na u-, ü-
Prepis z kórejského písma do latinky

Na prepis kórejského písma do latinky existuje viacero systémov – viacero kórejských, anglických, slovenských, nemeckých a podobne. Uvedené sú príklady a na porovnanie prepis do ruskej cyriliky.
Slovenský systém podľa PSP (používaný v tejto wikipédii).
Autorom je J. Genzor. Online verzia je tu Kap. VII. 3.3. 
Nasleduje to isté doplnené o kórejské hlásky (prvý stĺpec tabuľky) a niektoré ďalšie doplnenia (len pre slovenský a anglický systém) vyznačené hranatou zátvorkou. (Ani s týmito doplneniami tabuľka nezobrazuje úplne všetky výnimky a podrobnosti, ale vzhľadom na to, že na praktické účely stačí vždy len mechanicky previesť latinské písmeno podľa systému MacCune-Reischauer na analogické slovenské písmeno, nie je ani veľmi potrebné tieto varianty v tabuľke dopodrobna rozvádzať, lebo prevod z anglického na slovenské písmeno je stále rovnakého druhu):
Poznámky:
Mojžiš (priezvisko)

Mojžiš je rozšírené slovenské priezvisko, odvodené od mena starozákonného patriarchu Mojžiša. Najčastejšie je v Banskobystrickom kraji, najviac vo Zvolene, Banskej Bystrici a Sielnici (okres Zvolen).
Známi nositelia.
Pozri v článku Mojžiš.
Konni Polgrejv

Konni Polgrejv (, skrátene Konni ; * 1999† 2014) bola fena labradora, domáci maznáčik Vladimira Putina. V tlači bola zvyčajne spomínala ako "Koni" alebo "labrador Koni". Často sa objavovala v novinových článkoch, bola hrdinkou komiksu v časopise Ogoňok a knihy opisujúcej život Vladimira Putina očami psa. Koncom roku 2014 zahynula.
Rodokmeň a potomkovia.
Koni, celým menom Konni Polgrejv sa narodila v roku 1999 v kynologickom centre ministerstva mimoriadnych udalostí v Noginsku, kde mala byť pripravovaná ako pátrací a záchranný pes. Rodičia Koni sú Henrietta Bush (matka) a Alkor Ross Bradford (otec). Alkor Ross Bradford mal predkov u psov, ktoré vlastnil Leonid Brežnev. Podľa domnienok bola Konni pomenovaná po americkej političke Condoleezze Riceovej. V decembri roku 2000 ju darom dostal Vladimir Putin od ministerstva pre mimoriadne situácie.
7. decembra 2003 porodila Konni osem šteniat. Dve zo šteniat boli darované vtedajšiemu rakúskemu prezidentovi. Ďalšie Konnino šteňa je u záchrannej služby vo Vladikavkaze.
Konni a Vladimir Putin.
Od doby, kedy sa stala členom rodiny Putina bola veľkou časťou v jeho živote. V roku 2007 sa s ňou Putin nechal vyfotografovať a výslednú fotku použil na svoju akreditačnú kartu. Na tejto fotke sedí Putin v kresle a Konni pri jeho nohách.
Časom sa Konni naučila veľa povelov, ktoré občas predvádzala, keď bola s Putinom v spoločnosti. Okrem základných povelov ako je "Ľahni!" zvládala napríklad aj panáčkovanie.
Sám Putin sa s ňou ukazoval na rôznych politických akciách. Napríklad v decembri roku 2004 sa Putin rozhodol nevziať ju so sebou na novoročnú párty a zatiaľ čo Putin mal na pódiu príhovor, Konni utiekla z domu a prišla za ním na javisko. So svojim majiteľom sa tiež zúčastnila zasadania s bieloruským prezidentom Alexandrom Lukašenkom. Okrem iných známych politikov sa Konni stretla aj s Angelou Merkelovou, ktorá ale trpí strachom zo psov, alebo s Georgeom W. Bushom.
V roku 2004 bola o Konni vydaná 60-stranová kniha v angličtine, ktorá zaznamenávala jej dobrodružstvá a život s Putinom. V časopise Ogoňok vystupuje ako poradca Putina.
Spojené štáty na Zimných olympijských hrách 2010

Spojené štáty americké na Zimných olympijských hrách 2010 reprezentovalo 216 športovcov, ktorí súťažili vo všetkých 15 športoch. Z kolektívnych športov malo USA zastúpenie v ľadovom hokeji a curlingu.
Ľubica Čekovská

Ľubica Čekovská (* 16. marec 1975, Humenné) je slovenská skladateľka, aranžérka a klaviristka. Vyštudovala hudobnú teóriu a kompozíciu na Vysokej škole múzických umení v Bratislave. Neskôr pokračovala v postgraduálnom štúdiu na Kráľovskej hudobnej akadémii v Londýne. Je zastupovaná renomovaným vydavateľstvom Baerenreiter v Nemecku. Je držiteľkou mnohých ocenení doma i v zahraničí. Komponuje aj filmovú a divadelnú hudbu. (“Kruté radosti”, “Rukojemník”, “Dubček”, “Zakliata jaskyňa” či dokumentárne filmy.
Zo života.
Jej diela boli uvedené na dôležitých festivaloch súčasnej hudby. V roku 2009 bola jej kompozícia „Turbulence“ vybraná na festival ISCM New Music Days vo Švédsku. V tom istom roku si Slovenské národné divadlo objednalo jej prvú operu „Dorian Gray“, ktorá mala úspešnú premiéru v roku 2013, a táto premiéra bola súčasťou ISCM World Music Days na Slovensku. V roku 2010/2011 bola rezidenčným skladateľom „Composer in residence“ v Gere v Nemecku pri orchestri Philharmonisches Orchestra Altenburg-Gera.
V auguste 2020 mala na festivale v Bregenzi premiéru jej druhá opera – buffa „Impresario Dotcom“ Fassung Bregenz. V roku 2022, dielo s veľkým ohlasom zarezonovalo na doskách SND v Bratislave.
Coroner

Coroner môže byť:
The Coroner môže byť:
Alexander Vencel mladší

Alexander Vencel (* 2. marec 1967, Bratislava) je bývalý slovenský futbalový reprezentant. Hrával na poste brankára. Je synom bývalého reprezentanta Česko-Slovenska Alexandra Vencela staršieho.
Je odchovancom Slovana Bratislava, kde hrával do roku 1994. Nasledujúcich 11 rokov chytal vo Francúzsku, za RC Strasbourg a Le Havre. Po skončení aktívnej kariéry pôsobil naďalej vo Francúzsku v trénerských pozíciach. V roku 2006 sa stal asistentom trénera Papina v druholigovom RC Strasbourg. Na konci sezóny 2006-07 dosiahol s klubom postup do Ligue 1.
Vencel je autorom dvoch kníh zameraných na futbalovú tematiku: "Brankár" a "Brankár 2".
Aircel Chennai Open 2010

Chennai Open 2010 sa konal v dňoch 4. – 10. januára v indickom Čennai na otvorených kurtoch s tvrdým povrchom. Rozpočet turnaja bol 398 250 USD. Titul v dvojhre získal chorvátsky tenista Marin Čilić, ktorý vo finále zdolal švajčiarskeho tenistu Stanislasa Wawrinku 7:6 (2), 7:6 (3). Titul vo štvorhre získal druhý nasadený španielsky pár Marcel Granollers, Santiago Ventura, ktorý vo finále zdolal nenasadený pár Jan-sun Lu, Janko Tipsarević 7:5, 6:2.
Víťazi.
Dvojhra mužov.
 Marin Čilić vs. Stanislas Wawrinka 7 – 62, 7 – 63
Štvorhra mužov.
 Marcel Granollers / Santiago Ventura vs. Jan-sun Lu / Janko Tipsarević 7 – 5, 6 – 2
Mužská dvojhra na Chennai Open 2010

Mužská dvojhra na Chennai Open 2010 sa hrala ako súčasť Chennai Open 2010 od 4. januára do 10. januára. Titul získal chorvátsky tenista Marin Čilić, ktorý vo finále zdolal švajčiara Stanislasa Wawrinku 7:6(2), 7:6(3). Pre Čilića to bolo štvrté turnajové víťazstvo na okruhu ATP.
Biatlon na Zimných olympijských hrách 2010 – Šprint žien na 7,5 km

Šprint žien na 7,5 kilometrov bola jedna z 5 ženských biatlonových disciplín na Zimných olympijských hrách 2010 vo Vancouvri. Súťažilo sa v stredisku Whistler Olympic Park nachádzajúcom sa vo Whistleri dňa 13. februára. S náskokom 1,6 sekundy vyhrala Slovenka Anastasia Kuzminová pred Nemkou Magdalenou Neunerovou. Tretia skončila Francúzka Marie Dorinová so stratou 10,9 sekundy na víťazku.
Biatlon na Zimných olympijských hrách 2010 – Šprint mužov na 10 km

Šprint mužov na 10 kilometrov bola jedna z 5 mužských biatlonových disciplín na Zimných olympijských hrách 2010 vo Vancouvri. Súťažílo sa v stredisku Whistler Olympic Park nachádzajúcom sa vo Whistleri dňa 14. februára. S náskokom 12,2 sekundy vyhral Francúz Vincent Jay pred Nórom Emilom Heglem Svendsenom. Tretí skončil Chorvát Jakov Fak so stratou 14 sekund na víťaza.
Najlepšie umiestnený spomedzi slovenských reprezentantov bol Pavol Hurajt, ktorý skončil na siedmom mieste.
Majstrovstvá sveta vo futbale 1994

Majstrovstvá sveta vo futbale 1994 (oficiálne World Cup '94) boli päťnáste majstrovstvá sveta v dejinách futbalu. Finálový turnaj sa odohral medzi 17. júnom a 17. júlom roku 1994 v USA. Turnaja sa zúčastnilo 24 mužstiev. 
Majstrom sveta sa stala po štvrtýkrát , keď vo finále porazila po pokutových kopoch. Priemerná návštevnosť na zápasoch šampionátu bola približne 69 000, čím sa stal tento turnaj najnavštevovanejším v histórii.
Výsledky bojov v základných skupinách.
V nasledujúcich tabuľkách:
Vyraďovacie boje.
Semifinále.
----